จตุพร ระบุ นปช.ชุมนุม 5 เม.ย.ค้างแรม 2 คืน ยันไม่เผชิญหน้า กปปส.
ธิดา ยืนยันชุมนุมที่พุทธมณฑล 5 เม.ย.นี้ ย้ำไม่คิดปั่นตัวเลขท้าทาย กปปส. ขอประเมินจำนวนมวลชนตามความเป็นจริง จตุพร ระบุเหตุชุมนุมที่ ถ.อักษะ เพราะไม่ต้องการให้มวลชนทั้ง 2 ฝ่ายปะทะกัน2 เม.ย.2557 ที่ห้างอิมพีเรียลลาดพร้าว นางธิดา ถาวรเศรษฐ ที่ปรึกษากลุ่มแนวร่วมประชาธิปไตยต่อต้านเผด็จการแห่งชาติ (นปช.) กล่าวยืนยันว่า กลุ่ม นปช.ไม่เคยดูถูก หรือท้าทายการชุมนุมของกลุ่ม กปปส. แต่การชุมนุมใหญ่ของคนเสื้อแดงในวันที่ 5 เม.ย.นี้จะไม่มีการปั่นตัวเลขจำนวนผู้มาชุมนุมตามที่กลุ่ม กปปส.พยายามกล่าวหา โดยจะมีการประเมินตัวเลขตามความเป็นจริงนางธิดา กล่าวอีกว่า คนเสื้อแดงจะชุมนุมโดยสงบในพื้นที่ ปราศจากอาวุธ และจะไม่มีการเผชิญหน้าระหว่างมวลชนอย่างแน่นอน การชุมนุมใหญ่วันที่ 5 เม.ย.นี้ ถือเป็นการเตรียมการครั้งใหญ่และเป็นการตรวจสอบระบบแกนนำในพื้นที่ ทั้งระดับหมู่บ้าน ระดับตำบล อำเภอ จังหวัด และระดับภูมิภาค โดยขอให้แกนนำแต่ละพื้นที่ร่วมกับผู้ประสานงาน นปช.ส่วนกลาง เพื่อจัดระเบียบและอำนวยความสะดวกให้กับผู้ชุมนุมที่คาดว่าจะเดินทางมามากกว่า 1 แสนคนด้านนายธนาวุฒิ วิชัยดิษฐ โฆษก นปช. กล่าวว่า กลุ่ม นปช.ยืนยันว่ายังใช้พื้นที่ถนนอักษะ พุทธมณฑล เป็นพื้นที่การชุมนุมในวันที่ 5 เม.ย.นี้อย่างแน่นอน ไม่มีการเปลี่ยนพื้นที่แต่อย่างใด โดยกิจกรรมการชุมนุมจะเริ่มต้นอย่างเป็นทางการตั้งแต่เวลา 14.00 น.เป็นต้นไป และการชุมนุมจะเสร็จสิ้นในช่วงเช้าของวันที่ 7 เม.ย. โดยขอให้มวลชนออกมาร่วมชุมนุมให้มากที่สุด
ธิดา ยืนยันชุมนุมที่พุทธมณฑล 5 เม.ย.นี้ ย้ำไม่คิดปั่นตัวเลขท้าทาย กปปส. ขอประเมินจำนวนมวลชนตามความเป็นจริง จตุพร ระบุเหตุชุมนุมที่ ถ.อักษะ เพราะไม่ต้องการให้มวลชนทั้ง 2 ฝ่ายปะทะกัน 2 เม.ย.2557
ธิดา ถาวรเศรษฐ,นปช.